ภาคีพิพิธภัณฑ์อูเวอา

ภาคีพิพิธภัณฑ์อูเวอา () เป็นพิพิธภัณฑ์เอกชนบนเกาะวอลิส ในวอลิสและฟูตูนา ดินแดนโพ้นทะเลของประเทศฝรั่งเศส ตั้งอยู่ในศูนย์การค้าในเมืองมาตา-อูตู จัดแสดงหมุนเวียนตามหัวข้อ และเปิดให้เข้าชมเฉพาะผู้ที่นัดหมายล่วงหน้าเท่านั้น พิพิธภัณฑ์แห่งนี้ก่อตั้งโดยเอริก ปัมบรุน () และคริสตอฟ โลรองต์ ()

ชุดสะสมประกอบด้วยวัตถุที่สะท้อนถึงประวัติศาสตร์ของเกาะในช่วงสงครามโลกครั้งที่สอง ซึ่งรวมถึงฟิล์มขนาด 16 มิลลิเมตร ม้วนแรกที่ถ่ายทำบนเกาะ ซึ่งบันทึกการเต้นรำฟากานีวเตา () ในปี ค.ศ. 1943 วัตถุหลายชิ้นในชุดสะสมได้รับบริจาคจากทหารผ่านศึกชาวอเมริกันที่เคยประจำการบนเกาะวอลิส

พิพิธภัณฑ์แห่งนี้ได้ให้ยืมวัตถุจากชุดสะสมแก่สถาบันอื่น ๆ สิ่งสะสมที่น่าสนใจ เช่น ขวดโคคา-โคล่า จากปี ค.ศ. 1942 ที่ทหารอเมริกันทิ้งไว้ช่วงระหว่างการยึดครองเกาะนี้ ซึ่งได้ถูกยืมไปจัดแสดงโดยพิพิธภัณฑ์แห่งชีวิต () ของอาโกรปารีเต็ก ()

 อ้างอิง 

หมวดหมู่:สิ่งก่อสร้างในมาตา-อูตู
หมวดหมู่:พิพิธภัณฑ์ในเขตโอเชียเนีย
หมวดหมู่:พิพิธภัณฑ์ในประเทศฝรั่งเศส
หมวดหมู่:พิพิธภัณฑ์ในวอลิสและฟูตูนา
หมวดหมู่:พิพิธภัณฑ์สงครามโลกครั้งที่ 2 ในประเทศฝรั่งเศส
หมวดหมู่:องค์การในวอลิสและฟูตูนา
หมวดหมู่:พิพิธภัณฑ์ที่ก่อตั้งในปี พ.ศ. 2549